Диомед
Диомед () е името на двама мъже от древногръцката митология:
 Диомед – цар на Аргос – един от най-прочутите герои в Троянската война. Бил един от епигоните. Син на Тидей. Участвал е и в похода срещу Тива.
 Диомед – цар на бистоните, цар на Тракия, син на Арес и нимфата Кирена, свързан е с осмия подвиг на Херкулес. Диомед имал изключително красиви и силни коне. Никой не можел да се справи с тях. Цар Диомед ги хранил с човешко месо – техни ястия ставали всички чужденци, които спирали с кораба си в неговия град. Херкулес откраднал конете и ги завел на кораба си, но войнствените бистони бързо го настигнали. Започнала се битка и Диомед бил победен. Херкулес видял, че конете са разкъсали Абдер – момчето, на което ги бил поверил по време на боя, и уредил великолепно погребение. Край гроба положил основите на град, който нарекъл Абдера в чест на починалия. Завел конете при Евристей, но той ги пуснал на свобода. Те избягали в планините Лике(й)он, където били разкъсани от диви зверове.

Литература 
 Erich Bethe: Diomedes 1. In: Paulys Realencyclopädie der classischen Altertumswissenschaft (RE). Band V,1, Stuttgart 1903, Sp. 815 – 826 (Digitalisat).
 Matthias Egeler: The Plane Trees of Diomedes: Staging the Islands of the Blessed in the Adriatic Sea. In: Numen, Band 62, 2015, S. 495 – 518.
 Ludwig von Sybel: Diomedes 2. In: Wilhelm Heinrich Roscher: Ausführliches Lexikon der griechischen und römischen Mythologie. Band 1,1, Leipzig 1886, Sp. 1022 – 1027 (Digitalisat).

Източници

Външни препратки 

 Diomedes, theoi.com

Царе на Аргос
Тракийски царе
Древногръцки герои
Троянска война